วันนี้ไปเชงเม้ง ได้แวะร้านนี้สักที หลังจากผ่านไปผ่านมาร้านอื่นซะส่วนใหญ่ ร้านหาง่ายอยู่ตรงข้าม ถ.พัทยา-นาเกลือ ซอย 10 ทางที่จะตรงไปชายหาดพัทยา ร้านมีโซนแอร์ และโซนให้นั่งด้านนอกรับลมสบายๆ มีต้นไม้ตกแต่งน่ารัก ปลาทองในบ่อให้ดู อาหารหน้าตาดูดีทุกอย่าง ตกแต่งออกมาดูดีมาก จานเล็ก จานใหญ่สวยทุกลาย ใส่ใจทุกรายละเอียด วันนี้ไปเจาะจงทานเค้กกันโดยเฉพาะ พูดเลยฟินมาก ฟินทั้งหน้าตา ฟินทั้งรสชาติ เค้กหน้าตาครีเอทมาก ไม่อยากทาน อยากวางไว้ถ่ายรูปอย่างเดียว ^_^ ผ่านไปผ่านมา ลองแวะทานดูนะคะ นั่งเรื่อยๆเอื่อยๆซึมซับกับบรรยากาศกัน